

**Қазақстан Республикасының мемлекеттік басқару жүйесін одан әрі ретке келтіру және оның тиімділігін арттыру жөніндегі шаралар туралы**

Қазақстан Республикасы Президентінің 2006 жылғы 27 наурыздағы N 73 Жарлығы

"Президент пен Үкіметтің актілер   
жинағында" және республикалық    
баспасөзде жариялануға тиіс

      Қазақстан Республикасы Конституциясының 44-бабының 3) тармақшасына, "Қазақстан Республикасының Үкіметі туралы" 1995 жылғы 18 желтоқсандағы Қазақстан Республикасы Конституциялық заңының 22-бабының 2-тармағына сәйкес **ҚАУЛЫ ЕТЕМІН:**

      1. Мыналар:   
      1) Қазақстан Республикасы Мәдениет, ақпарат және спорт министрлігі Қазақстан Республикасы Мәдениет және ақпарат министрлігіне және Қазақстан Республикасы Туризм және спорт министрлігіне бөліну жолымен; U041449   
      2) Қазақстан Республикасы Индустрия және сауда министрлігі оның туризмді дамыту жөніндегі функциялары жаңадан құрылған Қазақстан Республикасы Туризм және спорт министрлігіне беріле отырып, қайта ұйымдастырылсын.

      2. Қазақстан Республикасының Үкіметі:   
      1) Қазақстан Республикасы Мәдениет, ақпарат және спорт министрлігінің Спорт істері комитетін таратсын;   
      2) осы Жарлықтан туындайтын өзге де шараларды қабылдасын.

      3. "Қазақстан Республикасы Үкіметінің құрылымы туралы" Қазақстан Республикасы Президентінің 1999 жылғы 22 қаңтардағы N 6 Жарлығына мынадай өзгеріс пен толықтыру енгізілсін:

      1-тармақта:   
      мынадай мазмұндағы абзац алып тасталсын:   
      "Қазақстан Республикасы Мәдениет, ақпарат және спорт министрлігі";

      мынадай мазмұндағы жаңа абзацтармен толықтырылсын:   
      "Қазақстан Республикасы Мәдениет және ақпарат министрлігі;   
      Қазақстан Республикасы Туризм және спорт министрлігі".

      4. Осы Жарлықтың орындалуын бақылау Қазақстан Республикасы Президентінің Әкімшілігіне жүктелсін.

      5. Осы Жарлық қол қойылған күнінен бастап қолданысқа енгізіледі.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК